นักดนตรี
**เชสเตอร์ ชาลส์ เบนนิงตัน** (อังกฤษ: Chester Charles Bennington; 20 มีนาคม ค.ศ. 1976 – 20 กรกฎาคม ค.ศ. 2017) เป็นนักดนตรี นักร้อง-นักแต่งเพลง และนักแสดงชาวอเมริกัน เป็นที่รู้จักดีในฐานะนักร้องนำวงร็อกที่ชื่อ ลิงคินพาร์ก และ เดดบายซันไรส์ เดิมเขาได้เป็นนักร้องนำในวงฌอนดาวเดลล์แอนด์ฮิสเฟรนส์ และเกรย์เดซ และเขายังเป็นนักร้องนำให้กับวงสโตนเทมเพิลไพล็อตส์ และวงดนตรีร็อกคัฟเวอร์ บักเกตออฟวีนีส์ อีกด้วย

เชสเตอร์เริ่มมีชื่อเสียงจากการออกผลงานกับลิงคินพาร์กที่ชื่อชุด *ไฮบริดทีโอรี* ในปี ค.ศ. 2000 ซึ่งประสบความสำเร็จด้านยอดขายอย่างมาก อัลบั้มได้รับรางวัลแผ่นเสียงเพชรจากอาร์ไอเอเอ ในปี ค.ศ. 2005 ถือเป็นอัลบั้มเปิดตัวที่ขายได้มากที่สุดในทศวรรษ สตูดิโออัลบั้มชุดต่อมาของลินคินพาร์คือ *เมทีโอรา* และ *มินิตส์ทูมิดไนต์* ออกจำหน่ายในปี ค.ศ. 2003 และ ค.ศ. 2007 ตามลำดับ หลังจากประสบความสำเร็จกับวง เชสเตอร์ได้ก่อตั้งวงที่ชื่อ เดดบายซันไรส์ เป็นโครงการข้างเคียงของเขาในปี ค.ศ. 2005 โดยมีอัลบั้มเปิดตัวที่ชื่อ *เอาต์ออฟแอชิส* ออกจำหน่ายในเมื่อวันที่ 13 ตุลาคม ค.ศ. 2009 ในปี ค.ศ. 2007 เชสเตอร์ติดอันดับ 46 ของนิตยสารฮิตพาเรดเดอร์ ในรายชื่อ "100 สุดยอดนักร้องนำของเฮฟวีเมทัลที่สุดตลอดกาล"

ชีวิตช่วงแรก
------------

เบนนิงตันเกิดในฟีนิกซ์ รัฐแอริโซนา มารดาของเขาเป็นพยาบาล บิดาของเขาเป็นเจ้าหน้าที่ตำรวจทำงานเกี่ยวกับคดีลวนลามเด็กทางเพศ และทำงานสองกะ เบนนิงตันสนใจดนตรีตั้งแต่อายุน้อย เขากล่าวว่ามีวงดีเพชโมด และสโตนเทมเพิลไพล็อตส์เป็นแรงบันดาลในขณะนั้น และใฝ่ฝันอยากเป็นสมาชิกวงสโตนเทมเพิลไพล็อตส์

บิดามารดาของเบนนิงตันหย่าร้างเมื่อเขาอายุ 11 ปี และบิดาได้สิทธิ์ดูแลเขา หลังหย่าร้าง เบนนิงตันเริ่มเสพกัญชา เครื่องดื่มแอลกอฮอล์ ฝิ่น โคเคน เมแทมเฟตามีน และแอลเอสดี เขาเลิกเสพยาได้ในที่สุด และต่อมาเขาให้สัมภาษณ์ประนามการใช้ยาเสพติด ระหว่างทัวร์กับลิงคินพาร์ก เขาเริ่มดื่มหนัก แต่เขากล่าวว่าเลิกดื่มในปี ค.ศ. 2011 โดยพูดว่า "ผมแค่ไม่อยากเป็นคนคนนั้นอีกต่อไป"

ในบทสัมภาษณ์บทหนึ่ง เบนนิงตันเคยเผยว่าเขาเคยถูกเพื่อนชายอายุมากกว่าลวนลามทางเพศเมื่อเขาอายุ 7 ปี เขาไม่กล้าขอความช่วยเหลือเพราะเขาไม่ต้องการให้ผู้คนคิดว่าเขาเป็นเกย์หรือเขาโกหก เขาถูกลวนลามจนเขาอายุ 13 ปี สถานการณ์การลวนลามที่บ้านทำให้เขาเกิดอารมณ์อยากฆ่าและหนีไป เขาวาดภาพ แต่งกลอน และแต่งเพลงเพื่อสงบสติอารมณ์ ต่อมา เขาเล่าตัวตนขอผู้ลวนลามให้บิดาทราบ แต่เลือกที่จะไม่ดำเนินคดีหลังจากเขาตระหนักว่า คนที่ลวนลามเขากลายเป็นเหยื่อเสียเอง

เมื่อเขาอายุ 17 ปี เบนนิงตันย้ายไปอยู่กับมารดาและถูกห้ามไม่ให้ออกจากบ้าน หลังจากมารดาพบว่าเขาเสพยา เขาเคยทำงานที่เบอร์เกอร์คิงและนำเงินไปซื้อโคเคนและเมท ก่อนเริ่มเป็นนักดนตรีมืออาชีพ เขาเคยถูกกลั่นแกล้งตอนอยู่ไฮสกูล ในบทสัมภาษณ์บทหนึ่ง เขากล่าวว่า "ผมถูกทุบตีอย่างกับตุ๊กตาที่โรงเรียน เพราะผมผอมและดูไม่เหมือนใคร"

อาชีพนักดนตรี
-------------

### ช่วงแรกและวงเกรย์เดซ

การเป็นนักร้องของเชสเตอร์เริ่มต้นกับวงดนตรีที่ชื่อว่า ฌอนดาวเดลล์แอนด์ฮิสเฟรนส์? และได้ออกจำหน่ายเทป 3 แทร็กในปี ค.ศ. 1993 ต่อมา ฌอน ดาวเดลล์ และเชสเตอร์ ได้ย้ายไปก่อตั้งวงดนตรีใหม่แนวโพสต์กรันจ์ที่ชื่อ เกรย์เดซ ที่เมืองฟีนิกซ์ รัฐแอริโซนา ได้ทำผลงานอัลบั้ม 3 ชุด ได้แก่ *เดโม* ในปี ค.ศ. 1993, *เวกมี* ในปี ค.ศ. 1994, และ *...โนซันทูเดย์* ในปี ค.ศ. 1997 หลังจากนั้นเชสเตอร์ได้ออกจากวงในปี ค.ศ. 1998 และพยายามมองหาวงดนตรีอื่นต่อไป

### ลิงคินพาร์ก

บทความหลัก: ลิงคินพาร์ก
เชสเตอร์รู้สึกผิดหวัง จนเกือบที่จะบอกเลิกการเป็นอาชีพนักดนตรีของเขาโดยสิ้นเชิง จนกระทั่ง เจฟฟ์ บลู รองประธานผู้ประสานงานฝ่ายคัดสรรและพัฒนาศิลปินแห่งซอมบามิวสิก ในลอสแอนเจลิส ได้เสนอให้เขาให้เป็นสมาชิกของวงซีโร (ซึ่งปัจจุบันเปลี่ยนชื่อเป็น ลิงคินพาร์ก) เชสเตอร์สนใจที่จะร่วมงานกับซีโรมาก จนถึงกับพลาดงานเลี้ยงฉลองวันเกิดครบรอบ 23 ปีของเขา เพื่อรีบไปบันทึกเสียงร้องของตนลงเทปตัวอย่างกลางดึก หลังจากนั้น เจฟฟ์ได้ย้ายไปทำงานเป็นรองประธานผู้ประสานงานฝ่ายคัดสรรและพัฒนาศิลปินที่วอร์เนอร์บราเธอร์ส เพื่อช่วยเหลือในการเซ็นสัญญาของวงกับค่ายเพลงวอร์เนอร์บราเธอร์สเรเคิดส์

ในวันที่ 24 ตุลาคม ค.ศ. 2000 ลิงคินพาร์กออกจำหน่ายอัลบั้มชุดแรก *ไฮบริดทีโอรี* โดยค่ายเพลงวอร์เนอร์บราเธอร์สเรเคิดส์ เชสเตอร์และนักร้องนำอีกคนของลิงคินพาร์ก ไมค์ ชิโนะดะ เป็นผู้ประพันธ์คำร้องในอัลบั้ม *ไฮบริดทีโอรี* และได้มาจากส่วนหนึ่งของเพลงในเทปตัวอย่างในช่วงแรกของวง ไมค์ได้แสดงลักษณะของเนื้อเพลงว่าเป็นการอธิบายความรู้สึกอันหลากหลาย รวมทั้งอารมณ์ และประสบการณ์ และเป็น "อารมณ์ในทุก ๆ วันที่คุณได้กล่าวถึงและได้นึกคิด"

เชสเตอร์ทำหน้าที่หลักเป็นนักร้องนำของลิงคินพาร์ก แต่บางครั้งก็แบ่งหน้าที่ให้กับไมค์ ชิโนะดะ *ออลมิวสิกไกด์* ได้อธิบายถึงเสียงร้องของเชสเตอร์ว่าเป็น "เสียงแหลมสูง" และ "เร้าอารมณ์" ซึ่งตรงกันข้ามกับแนวฮิปฮอปของไมค์ นอกจากนี้ ทั้งสองคนยังได้มีส่วนร่วมในการประพันธ์คำร้องในหลาย ๆ เพลงของวงจนถึงปัจจุบัน

เสียชีวิต
---------

เบนนิงตันเสียชีวิตเมื่อวันที่ 20 กรกฎาคม พ.ศ. 2560 ร่างของเขาถูกพบเมื่อเวลาประมาณ 9 นาฬิกา (ตามเวลาในท้องถิ่น) ที่บ้านพักส่วนตัวของตนเองใกล้กับลอสแอนเจลิส ซึ่งเบื้องต้นสันนิษฐานว่าเป็นการฆ่าตัวตายด้วยการแขวนคอ สาเหตุในการแขวนคอของเบนนิงตันคาดว่าน่าจะมาจากโรคซึมเศร้า ที่เบนนิงตันต่อสู้กับโรคนี้มาอย่างยาวนาน โดยต่อมา ไมค์ ชิโนะดะ สมาชิกร่วมวงได้ออกมาโพสต์ทวิตเตอร์ส่วนตัว โดยยืนยันว่าเรื่องดังกล่าวเป็นความจริง โดยการเสียชีวิตของเบนนิงตันตรงกับวันคล้ายวันเกิดครบ 53 ปี ของคริส คอร์เนลล์ เพื่อนสนิท ซึ่งเสียชีวิตด้วยลักษณะเดียวกันเมื่อสองเดือนก่อนหน้านั้น และเบนนิงตันยังเป็นพ่อทูนหัวของคริสโตเฟอร์ ลูกชายของคอร์แนลอีกด้วย ไมค์ ชิโนะดะได้บันทึกว่าเบนนิงตันนั้นจะโศกเศร้าอย่างมากเมื่อวงแสดงเพลง "วันมอร์ไลต์" จากอัลบั้มในชื่อเดียวกัน ซึ่งเขาไม่สามารถร้องเพลงจนจบได้ไม่ว่าจะเป็นการซ้อมหรือแสดงสด

ผลงานอื่น
---------

### ผลงานภาพยนตร์

เชสเตอร์ได้เป็นนักแสดงของภาพยนตร์เรื่อง Crank เป็น คนขายยา, Crank: High Voltage เป็น คนฮอลลีวูด และใน Saw: The Final Chapter เป็นคนเหยียดสีผิว หนึ่งในกลุ่ม สกินเฮด ที่โดนทดสอบโดยมาร์ก ฮอฟแมน

| ปี | ชื่อภาพยนตร์ | บทบาท | หมายเหตุ | อ้างอิง |
| --- | --- | --- | --- | --- |
| 2006 | *Crank* | Pharmacy Stoner |  |  |
| 2009 | *Crank: High Voltage* | Hollywood Park Guy |  |  |
| 2010 | *Saw 3D* | Evan |  |  |
| 2012 | *Artifact* | ตัวของเขาเอง |  |  |

อ้างอิง
-------

1. ↑  "Linkin Park – Hybrid Theory Review". sputnikmusic. 2 September 2006. สืบค้นเมื่อ 19 August 2010.
2. ↑  RoadRunnerRecords.com, Rob Halford, Robert Plant, Bon Scott, Ozzy Are Among 'Heavy Metal's All-Time Top 100 Vocalists' - December 1, 2006, Retrieved on December 5, 2007.
3. 1 2 3  Fricke, David. "Rap Metal Rulers", *Rolling Stone* No. 891, March 14, 2002
4. 1 2 3 4 5 6 7 8  Bryant, Tom (January 23, 2008). "Linkin Park, Kerrang!". Kerrang!. สืบค้นเมื่อ November 28, 2012.
5. 1 2 3 4  Apar, Corey, Chester Bennington Biography, mtv.com, Retrieved on June 27, 2007.
6. ↑  "Celebrará Chester Bennington cumpleaños 35 con nuevo sencillo" (ภาษาสเปน). El Porvenir. March 19, 2011. คลังข้อมูลเก่าเก็บจากแหล่งเดิมเมื่อ 2 October 2013. สืบค้นเมื่อ November 28, 2012.
7. 1 2  Simpson, Dave (July 7, 2011). "Linkin Park: 'We're famous, but we're not celebrities'". guardian.co.uk. สืบค้นเมื่อ November 28, 2012.
8. ↑  Bradenton Herald, Bradenton: Mo' Money Mo' Problems เก็บถาวร 23 พฤษภาคม 2008 ที่ เวย์แบ็กแมชชีน (August 13, 2004), Linkin Park Association; retrieved on June 27, 2007.
9. 1 2  "Linkin Park's Chester Bennington: 'I was a raging alcoholic'". nme.com. July 14, 2011. สืบค้นเมื่อ November 28, 2012.
10. ↑  Cross, Alan (2012). *Linkin Park: the secret history*. HarperCollins. p. 8. ISBN 1927002273. สืบค้นเมื่อ November 28, 2012.
11. ↑  Dreiblatt, Mike (1 October 2008). "Celebrities Who Admit Bullying Help Prevent Bullying". *Stand Up To Bullying*. คลังข้อมูลเก่าเก็บจากแหล่งเดิมเมื่อ 27 October 2016. สืบค้นเมื่อ 27 October 2016.
12. ↑  Bullied for being skinny – Chester Bennington. Bullyville.com (October 28, 2011). Retrieved on 2013-08-25.
13. ↑  Fun Bugs: Famous Celebrity bullied. Funbugs.blogspot.com (August 15, 2011). Retrieved on 2013-08-25.
14. 1 2 3  Rolling Stone Magazine, Linkin Park – Biography (March 14, 2002), The Linkin Park Times; retrieved on June 24, 2007.
15. ↑  BBC Radio 1, Evening Session Interview with Steve Lamacq, June 13, 2001
16. ↑  "BBC Session Interview". LP Times. สืบค้นเมื่อ 19 September 2007.
17. ↑  Soghomonian, Talia (May 2003). "interview with Mike Shinoda of Linkin Park". *NY Rock*. คลังข้อมูลเก่าเก็บจากแหล่งเดิมเมื่อ 4 October 2008. สืบค้นเมื่อ 30 September 2008.
18. ↑  ช็อกวงการเพลง! เชสเตอร์ เบนนิงตัน นักร้องนำลิงคินพาร์ก ผูกคอฆ่าตัวตาย เผยซึมเศร้า
19. 1 2 3  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-07-23. สืบค้นเมื่อ 2017-07-20.
20. ↑
21. 1 2 3  "Linkin Park singer dies on his good friend Chris Cornell's birthday". *CNN*. 20 July 2017. สืบค้นเมื่อ 20 July 2017.
22. ↑  Radio.com (20 July 2017), *Chester Bennington’s Bandmate: Linkin Park Singer Was Hit Hard by Chris Cornell’s Suicide*, สืบค้นเมื่อ 21 July 2017
23. ↑  thepdproject (20 July 2017), *RIP Chester! Linkin Park - One More Light (\*\*Emotional\*\*)*, สืบค้นเมื่อ 21 July 2017
24. ↑  Cohen, Johnathon (29 August 2006). "Linkin Park Hits iTunes, New Album Not Quite Ready". *Billboard*. billboard.com. สืบค้นเมื่อ 20 June 2008.
25. ↑  Greenberg, Alexandra (3 April 2009). "MAYNARD JAMES KEENAN & CHESTER BENNINGTON MAKE CAMEO IN 'CRANK: HIGH VOLTAGE'". Mitch Schneider Organization. สืบค้นเมื่อ 6 August 2009.
26. ↑  JEN (July 22, 2010). "Saw 3D". cbennington Blog. คลังข้อมูลเก่าเก็บจากแหล่งเดิมเมื่อ 5 August 2010. สืบค้นเมื่อ July 22, 2010.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **เชสเตอร์ เบนนิงตัน**

* เว็บไซต์ทางการ
* เชสเตอร์ เบนนิงตัน ที่อินเทอร์เน็ตมูวีเดตาเบส
* เว็บไซต์ของลิงคินพาร์ก

| * ด
* ค
* ก
ลิงคินพาร์ก |
| --- |
| 
* **ไมค์ ชิโนะดะ**
* **แบรด เดลสัน**
* **ร็อบ บัวร์ดอน**
* **โจ ฮาห์น**
* **เดฟ ฟาร์เรล**

* เชสเตอร์ เบนนิงตัน

 |
| สตูดิโออัลบั้ม | 
* *ไฮบริดทีโอรี*
* *เมทีโอรา*
* *มินิตส์ทูมิดไนต์*
* *อะเทาซันด์ซันส์*
* *ลิฟวิงทิงส์*
* *เดอะฮันติงปาร์ตี*
* *วันมอร์ไลต์*

 |
| อัลบั้มรีมิกซ์ | 
* *รีแอนิเมชัน*
* *รีชาจด์*

 |
| อัลบั้มบันทึกการแสดงสด | 
* *ไลฟ์อินเท็กซัส*
* *ลิงคินพาร์กอันเดอร์กราวด์ 7.0*
* *โรดทูเรโวลูชัน: ไลฟ์แอตมิลตันคีนส์*

 |
| อัลบั้มเดโม | 
* *ลิงคินพาร์กอันเดอร์กราวด์ 9: เดโมส์*
* *ลิงคินพาร์กอันเดอร์กราวด์ X: เดโมส์*
* *ลิงคินพาร์กอันเดอร์กราวด์ 11.0*
* *ลิงคินพาร์กอันเดอร์กราวด์ 12.0*
* *ลิงคินพาร์กอันเดอร์กราวด์ XIII*
* *ลิงคินพาร์กอันเดอร์กราวด์ XIV*

 |
| อัลบั้มรวมเพลง | 
* *ดาวน์โหลดทูโดเนตฟอร์เฮติ*
* *อะดีเคดอันเดอร์กราวด์*
* *ดาวน์โหลดทูโดเนตฟอร์เฮติ V2.0*
* *ดาวน์โหลดทูโดเนต: สึนามิรีลีฟ*

 |
| อีพี | 
* *ไฮบริดทีโอรี (อีพี)*
* *ลิงคินพาร์กอันเดอร์กราวด์ 2.0*
* *ลิงคินพาร์กอันเดอร์กราวด์ 3.0*
* *ลิงคินพาร์กอันเดอร์กราวด์ 4.0*
* *คอลลิชันคอร์ส*
* *ลิงคินพาร์กอันเดอร์กราวด์ 5.0*
* *ลิงคินพาร์กอันเดอร์กราวด์ 6.0*
* *ซองส์ฟรอมดิอันเดอร์กราวด์*
* *ลิงคินพาร์กอันเดอร์กราวด์ 8.0*
* *อะไลต์แดตเนเวอร์คัมส์ (รีมิกซ์)*

 |
| บทความที่เกี่ยวข้อง | 
* วอร์เนอร์บราเธอร์สเรเคิดส์
* แมชชีนชอปเรเคิดดิงส์
* ดาวน์โหลดทูโดเนต
* มิวสิกฟอร์รีลีฟ
* 8-บิตรีเบลเลียน!
* เดดบายซันไรส์
* ฟอร์ตไมเนอร์
* สโตนเทมเพิลไพล็อตส์

 |